**B10**

**Ibrány Város Képviselő Testületének**

**25/2019. (XII.23.) önkormányzati rendelete**

**a lakások és nem lakás céljára szolgáló helyiségek bérletére, elidegenítésére, valamint**

**a lakáshoz jutás helyi támogatására vonatkozó szabályokról szóló 14/2013. (VII.03.) Önkormányzati rendelet módosításáról**

Ibrány Város Képviselő-testülete a lakások bérletére, valamint elidegenítésükre vonatkozó 1993. évi LXXVIII. Törvény 3.§ (1)-(4) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva az alábbi rendeletet alkotja:

1. **§**

**A lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló 14/2013. (VII.03.) Önkormányzati rendelet ( a továbbiakban: Rendelet )8.§ (10) bekezdése az alábbi új h) ponttal egészül ki:**

*(10) a bérlő köteles gondoskodni:*

*……..*

*„*h. földszintes épület esetében mindazon munkák elvégzéséről, ami a rendeltetésszerű használathoz kapcsolódik, s a jó gazda gondosságával történő használat esetén elvárható, s nem tartozik jelen rendelet 8.§ (9) bekezdésében meghatározott bérbeadói kötelezettségek körébe **.”**

**2.§**

**A Rendelet 25. § (1) bekezdése helyébe a következő rendelkezés lép és az alábbi új, (3) bekezdéssel egészül ki:**

**(1)„**A határozatlan időre bérbe adott lakás értékesítése esetén ha a vételi jogra jogosult vevő a vételárat a szerződés megkötésekor egyösszegben fizeti meg, úgy a jelen rendelet 24. § (2) bekezdésében meghatározott vételár kedvezményen felül a teljes vételár **10 %**-ának erejéig további árengedmény illeti meg.

……..

 (3) A határozatlan időre bérbeadott lakás kedvezményekkel történő értékesítése esetén az

adásvételi szerződésben ki kell kötni, hogy az ingatlannak az adásvételt követő 5 éven belüli értékesítése esetén az önkormányzatot visszavásárlási jog illeti meg, ugyanazon a vételáron, mint amennyiért azt eladta a vevő részére.”

**3.§**

**A Rendelet 27.§-a az alábbi új (3) bekezdéssel egészül ki:**

„(3) Az önkormányzat települési támogatásként a fiatalok lakáshoz jutását lakásvásárlási és lakásépítési támogatás nyújtásával segíti, melynek részletes szabályait az önkormányzat külön rendeletében szabályozza.”

**4.§**

**A Rendelet**

1. 3. melléklete helyébe jelen rendelet 1. melléklete lép
2. 5. melléklete helyébe jelen rendelet 2. melléklete lép.

**2.§**

Ez a rendelet 2020. január 1. napján lép hatályba, és a hatályba lépését követő napon egyidejűleg hatályát veszti.

Ibrány, 2019. december 20.

 **Trencsényi Imre Bakosiné Márton Mária**

 **polgármester jegyző**